RAPORTUL COMISIEI CENTRALE DE COMPETIȚII
2016 
În perioada care a trecut de la ultima Adunare Generală şi până în prezent, C.C.Competiţii şi-a desfăşurat activitatea în fiecare zi de marţi a săptămânii, încercând să rezolve cât mai repede şi mai eficient problemele apărute. Aceste activităţi au fost concentrate asupra următoarelor:

- legitimări şi transferări de jucători 
- omologare de rezultate 
- rezolvarea în limitele competenţei a solicitărilor, contestaţiilor si a memoriilor,
stabilirea calendarului competiţional .
LEGITIMĂRI –TRANSFERĂRI
Activitatea în acest sector a fost foarte laborioasă deoarece începând cu această ediție legitimarea s-a făcut pe platforma ,,Cloud.frvolei,, platformă pe care trebuiau să posteze toate cluburile afiliate la F.R. Volei.Ca orice lucru nou la început lucrurile au mers mai greu, dar pe parcurs cluburile au înțeles cum funcționează sistemul și totul a fost mult mai comod decât vechiul sistem.pentu viitor am dori ca, cluburule care încă nu s-au afiliat la platformă să o facă cât mai urgent pentru a putea începe noua ediție de campionat în condiți normale.O altă rugăminte ar fi ca atunci când un club postează jucatori, să facă acest lucru numai în momentul când au la dispoziție toate documentele jucătorului.

 Deasemenea, s-a constatat utilitatea solicitării “Procurii Notariale” pentru toate categoriile de jucători, cu precizarea ca aceasta sa aibe înscrisă perioada de legitimare conforma cu „Acord”-ul depus la federație. Nerespectarea acestei prevederi a dus la discuții repetate cu reprezentanții cluburilor pentru a clarifica situația creată în cazurile în care pe declarație nu era prevăzută perioada.
Ca o noutate este aceea că legitimarea copiilor se face cu procură de la parinți numai până la împlinirea vârstei de 18 ani. Dupa această vârstă copii devin majori si pot decide singuri la ce cluburi (echipe) doresc să activeze.
OMOLOGĂRI REZULTATE

În campionatul 2016/2017 s-au constatat aceleaşi probleme ca în fiecare an competiţional, adică trimiterea cu întârziere a foilor de arbitraj, ceea ce a avut ca rezultat întocmirea greoaie a clasamentelor. Din acest motiv rugăm C.C.Arbitri să găsească modalitatea de a-i obliga pe arbitrii divizionari să trimită foile de arbitraj la timp şi să instruiască preşedinţii de C.J.A.- uri în cadrul Seminariilor Anuale, în legătură cu completarea corectă a acestora. De cele mai multe ori s-au făcut clasamente provizorii în urma telefoanelor primite de la arbitri, fapt care uneori a dus la întocmirea greșită a clasamentelor și implicit a seriilor semifinale, deoarece nu se putea stabili dacă echipele au fost penalizate pentru nerespectarea condițiilor de „Talie” si „Vârstă” .
Deasemenea, rugăm ca echipele din div. A1 să ne trimită o dată cu cererea de înscriere în campionatul 2016/2017  și culorile echipamentului în care vor evolua în campionat, pentru a se evita eventualele confuzii în cazul meciurilor televizate, precum si adresa da mail.
DIVERSE SOLICITĂRI

În Adunarea Generală de anul trecut am promis că vom limita reprogramarea jocurilor, lucru pe care l-am realizat în mare parte. Totuși, au fost cateva jocuri amânate din următoarele motive:
- înţelegerile între echipe conform art.5 pct. b din Buletinul Informativ
              - datorită Calendarului Internațional a cărui date de desfășurare ne-au fost comunicate dupa întocmirea Calendarului Intern
S-a observat, de asemenea, o totală nepăsare a unor antrenori în a comunica la F.R.Volei în timp util neparticiparea în campionat sau la turnee, lucru care aduce prejudicii celorlalte echipe participante. În acest sens s-a hotarât la C.D. din 18.12.2012 ca echipele care se retrag din campionate dupa ce s-au înscris, să nu mai participe în campionat pe o perioada de 2 ani la categoria la care s-au retras.
              Deasemenea am dori să găsim mai multă întelegere la echipele de div. A1 pentru televizarea jocurilor de catre postul DIGI SPORT, sponsor oficial al FR Volei .
CALENDARUL COMPETIŢIONAL
Trebuie precizat că sistemul competiţional anual pentru fiecare categorie în parte, este propus de C.C.Antrenori si aprobat de Cosiliul Director. După aprobarea acestuia, C.C.Competiţii elaborează calendarul competiţional, datele etapelor şi turneelor fiind stabilite în funcţie de calendarul internaţional al loturilor naţionale si al echipelor de club angrenate în Cupele Europene. 
Dorim să vă amintim că C.C.Competiţii propune numai datele de desfăşurare a campionatelor, nu şi regulamentele de desfăşurare a jocului, si este o comisie de omologare a rezultatelor de pe foile de arbitraj nu o comisie de judecată. Spre informarea dvs., anul competițional 2016/2017 a fost un an foarte dificil de organizat din punct de vedere calendaristic, deoarece echipele naționale au fost angrenate în calificări pentru Campionatul Mondial și Campionatul European, și ca urmare ne cerem scuze pentru  schimbările de program.
Considerăm că nu am putut cuprinde în acest raport toate aspectele bune sau rele ale activităţi C.C.Competiţii şi, de aceea, avem rugămintea să veniţi cu propuneri noi şi constructive pentru dezvoltarea voleiului în România.

